Dvakrát sa zapísal do streleckej listiny Andraž Šporar a v nadstavenom čase druhého polčasu skórovali Marin Ljubičič a Moha. Hosťom na body nestačil ani presný zásah Adema Ljajiča či vlastný gól kapitána domácich Vasila Božikova.

Ďalší zápas odohrajú „belasí” v tejto súťaži 3. októbra, keď sa predstavia na pôde finalistu Európskej ligy z roku 2011 Sportingu Braga.

Hlasy (zdroj: RTVS):

Ján Kozák ml. (tréner Slovana): "Krásny zápas. Musím chlapcov pochváliť, odovzdali na ihrisku všetko. Emócie, ktoré tam boli, zažijete len na futbale. Bolo to nádherné a s úspešným koncom pre nás. Besiktas je veľkoklub, ktorý sem prišiel vyhrať. Chlapci si zaslúžia obdiv a rešpekt za to, čo ukázali na ihrisku. Aj pre mňa je to najväčšie víťazstvo. Musím pochváliť detičky, boli tam emócie. Boli sme smutní, že nemohli byť na štadióne diváci, ale tie deti by možno nikdy na takýto zápas neprišli. Prvý polčas bol z našej strany tiež výborný, hoci sme bránili v hlbšom bloku. Súper si až na penaltu nič nevypracoval. Naopak, my sme mali nebezpečné brejky. Druhý polčas sme chceli hrať vyššie. Striedania boli ovplyvnené zdravotnými problémami. A takto to vo futbale býva, že rozhodne hráč, ktorý nahradil zraneného. Takže by som to nepridával k môjmu umeniu, takto to vyšlo. Máme tri body a platí, že do každého ďalšieho zápasu pôjdeme s tým, aby sme potešili ľudí a zlepšovali sa. A ak sa dokážeme zlepšiť, prídu aj ďalšie body."